Rikunarita-ORG/Wikinium huggingface dataset:
# Koltvísýringur

| Koltvísýringur |
| --- |
|  |
| Uppbygging koltvísýrings |
| Auðkenni |
| **Önnur heiti** | Koldíoxíð Koltvíoxíð Koltvíildi |
| **CAS-númer** | 124-38-9 |
| **E-númer** | E290 (rotvarnarefni) |
| Eiginleikar |
| **Formúla** | CO2 |
| **Mólmassi** | 44,01 mól/g |
| **Lykt** | Engin í litlu magni, súr lykt í miklu magni |
| **Útlit** | Litlaust gas |
| **Eðlismassi** | 1562 kg/m³ |
| **Bræðslumark** | –56,6 °C |
| **Þurrgufun** | −78,5 °C (1 frumeind) |
| **p*K*a** | 6,35, 10,33 |
| **Seigja** | 0,07 cP við −78,5 °C |
| **Tvípólsvægi** | 0 D |

**Koltvísýringur** (**koldíoxíð**, **koltvíoxíð** eða **koltvíildi**) er sameind samsett úr einni kolefnisfrumeind og tveimur súrefnisfrumeindum, efnaformúla þess er CO2. Í föstu formi kallast það **þurrís** (eða kolsýruís). Myndast við bruna í súrefnisríku lofti. Koltvísýrungur uppleystur í vatni myndar kolsýru.

Við bruna jarðefnaeldsneytis myndast koltvísýringur, sem fer út í andrúmsloftið. Er sú gróðurhúsalofttegund, sem talin er eiga mestan þátt í heimshlýnun.

Varast ber að rugla koltvísýringi saman við eitruðu gastegundina kolsýrling (CO).
# Febrúar

|  |
| --- |
| Jan – **Febrúar** – Mar |
| Su | Má | Þr | Mi | Fi | Fö | La |
| 1 | 2 | 3 | 4 | 5 | 6 | 7 |
| 8 | 9 | 10 | 11 | 12 | 13 | 14 |
| 15 | 16 | 17 | 18 | 19 | 20 | 21 |
| 22 | 23 | 24 | 25 | 26 | 27 | 28 |
|
| 2026 Allir dagar |

**Febrúar** eða **febrúarmánuður** er annar mánuður ársins og er nefndur eftir Februus, rómverskum guði hreinleika. Í febrúar eru 28 dagar, 29 ef árið er hlaupár.

## Orðsifjar

Orðið *febrúar* er komið úr latínu, þar sem það hét *Februarius*. Uppruna sinn á það að rekja til Rómaborgar hinnar fornu, en þar var haldin einskonar trúarsamkoma í helli við ána Tíber. Tveir ungir menn voru valdir til að slátra geitum, en síðan voru ristir þvengir úr húðum þeirra og fengnir unglingunum. Þessir þvengir voru kallaðir *februa*, en það merkir: hreinsunartæki. Þeim fylgdi sú náttúra að ef konur voru lamdar með þeim urðu þær ekki lengur ófrjóar. Síðan hlupu strákarnir um alla Rómaborg með hina helgu þvengi og lömdu með þeim allar þær ófrjóu konur sem þeir mættu. Töframáttur þvengjanna stafaði frá Júnó sem var frjósemisgyðja og kölluð *Februaria*. Þaðan er komið heiti mánaðarins.

## Hátíðis og tyllidagar

* Valentínusardagurinn (14. febrúar)
* Bolludagur
* Sprengidagur
* Öskudagur

## Veðurfar á Íslandi í febrúar

**Reykjavík Meðalhiti 0,5 °C
* Úrkoma 81,8mm
* Sólskinsstundir 111,1

**Akureyri Meðalhiti -1,5°C
* Úrkoma 42,5mm
* Sólskinsstundir 36,0

**Æðey *(Ísafjarðardjúpi) Meðalhiti -1,4 °C
* Úrkoma 49,1mm
* Sólskinsstundir NA

**Dalatangi *(Austfjörðum) Meðalhiti 0,6 °C
* Úrkoma 102,7mm
* Sólskinsstundir NA

**Stórhöfði *(Vestmannaeyjum) Meðalhiti 2,0 °C
* Úrkoma 139,1mm
* Sólskinsstundir NA

## Heimildir

* Veðurfarsupplýsingar af vef Veðurstofu Íslands sem sýna meðaltöl áranna 1961-1990 Geymt 5 nóvember 2005 í Landsbókasafni Íslands – Háskólabókasafni
# Adobe

|  |
| --- |
| Adobe Inc. |
| Rekstrarform | Hlutafélag |
| Stofnað | desember 1982 |
| Staðsetning |  San Jose, Kaliforníu |
| Lykilpersónur | Charles Geschke, stofnandi John Warnock, stofnandi Bruce Chizen, framkvæmdastjóri Shantanu Narayen, forstjóri |
| Starfsemi | Hugbúnaðargerð |
| Vefsíða |  |

**Adobe** er bandarískt hugbúnaðarfyrirtæki. Höfuðstöðvar þess eru í San Jose, Kaliforníu.

## Listi yfir hugbúnað Adobe

* Adobe Acrobat
	+ Adobe Acrobat Capture
	+ Adobe Acrobat Distiller
	+ Adobe Acrobat Connect (áður *Macromedia Breeze*)
		- Adobe Presenter
	+ Adobe Acrobat Reader
* Adobe Audition
* Adobe Captivate
* Adobe Central Output Server
* Adobe ColdFusion
* Adobe Creative Suite
	+ Adobe Acrobat
	+ Adobe Acrobat Connect
	+ Adobe After Effects
	+ Adobe Bridge
	+ Adobe Contribute
	+ Adobe Device Central
	+ Adobe Dreamweaver
	+ Adobe Dynamic Link
	+ Adobe Encore
	+ Adobe Fireworks
	+ Adobe Flash
	+ Adobe Illustrator
	+ Adobe InDesign
	+ Adobe OnLocation (áður *Serious Magic DV Rack*)
	+ Adobe Photoshop
	+ Adobe Premiere Pro
	+ Adobe Soundbooth
	+ Adobe Stock Photos
	+ Adobe Ultra (áður *Serious Magic Ultra*)
	+ Adobe Version Cue
* Adobe Digital Editions
* Adobe Digital Negative
	+ Adobe DNG Converter
* Adobe Document Server
* Adobe Document Policy Server
* Adobe eBook Reader
* Adobe Flash
	+ Adobe Flash Media Server
	+ Adobe Flash Player
* Adobe Flex
* Adobe Form Manager
* Adobe Form Server
* Adobe FrameMaker
* Adobe GoLive
* Adobe InCopy
* Adobe LiveCycle
	+ Adobe LiveCycle Assembler
	+ Adobe LiveCycle Barcoded Forms
	+ Adobe LiveCycle Designer
	+ Adobe LiveCycle Document Security
	+ Adobe LiveCycle Forms
	+ Adobe LiveCycle Form Manager
	+ Adobe LiveCycle PDF Generator
	+ Adobe LiveCycle Policy Server
	+ Adobe LiveCycle Reader Extensions
	+ Adobe LiveCycle Security Server
	+ Adobe LiveCycle Workflow
* Adobe Media Player
* Adobe Output Designer
* Adobe PageMaker
* Adobe PDF JobReady
* Adobe Photoshop
	+ Adobe Photoshop Album
	+ Adobe Photoshop Elements
	+ Adobe Photoshop Lightroom
	+ Adobe Premiere Elements
* Adobe RoboHelp
* Adobe Shockwave
* Adobe Source Libraries
* Adobe Streamline
* Adobe SVG Viewer
* Adobe Type
* Adobe Web Output Pack

  *Þessi fyrirtækjagrein  sem tengist hugbúnaði er stubbur. Þú getur hjálpað til með því að bæta við greinina.*
# Gústafs Adolfshaf

**Gústafs Adolfshaf** er hafsvæði í Norður-Íshafi á milli Borden-eyju, Mackenzie King-eyju og Ellef Ringnes-eyju. Í suðri liggur Lougheed-eyja. Hafið tengist Norður-Íshafinu í norðri og Byam Martin-sundi og Maclean-sundi í suðri.

Það er nefnt í höfuðið á Gústafi 6. Adolf Svíakonungi.

  *Þessi landafræðigrein er stubbur. Þú getur hjálpað til með því að bæta við greinina.*
# Mósambíksund

Kort sem sýnir staðsetningu Mósambíksunds
**Mósambíksund** er sundið milli meginlands Afríku og eyjunnar Madagaskar í Indlandshafi. Það er um 1600 km langt og 419 km breitt þar sem það er þrengst. Það nær 3.292 metra dýpi. Hlýr sjávarstraumur rennur suður eftir sundinu og sameinast Agúlhasstraumnum austan við sunnanverða Afríku.
# Arizona

| Arizona
Arisóna |
| --- |
| Fylki |
| FániInnsigli |
| Viðurnefni: * The Grand Canyon State
* The Copper State
* The Valentine State
 |
| Kjörorð: Ditat Deus (latína) (enska: God enriches) |
| Staðsetning Arizona í Bandaríkjunum |
| Land |  Bandaríkin |
| Varð opinbert fylki | 14. febrúar 1912 (1912-02-14) (48. fylkið) |
| Höfuðborg (og stærsta borg) | Phoenix |
| Stærsta sýsla | Maricopa |
| Stjórnarfar |
|  • Fylkisstjóri | Katie Hobbs (D) |
|  • Varafylkisstjóri | Adrian Fontes (D) |
| Þingmenn öldungadeildar | * Kyrsten Sinema (Ó)
* Mark Kelly (D)
 |
| Þingmenn fulltrúadeildar | * 6 Repúblikanar
* 3 Demókratar
 |
| Flatarmál |
|  • Samtals | 295.234 km2 |
|  • Land | 294.207 km2 |
|  • Vatn | 1.026 km2  (0,3%) |
|  • Sæti | 6. sæti |
| Stærð |
|  • Lengd | 645 km |
|  • Breidd | 500 km |
| Hæð yfir sjávarmáli | 1.250 m |
| Hæsti punktur (Humphreys Peak) | 3.852 m |
| Lægsti punktur (Colorado-fljót) | 22 m |
| Mannfjöldi (2023) |
|  • Samtals | 7.431.344 |
|  • Sæti | 14. sæti |
|  • Þéttleiki | 25,17/km2 |
|   • Sæti | 32. sæti |
| Heiti íbúa | Arizonan |
| Tungumál |
|  • Opinbert tungumál | Enska |
|  • Töluð tungumál | * Enska: 74,1%
* Spænska: 19,5%
* Navahóíska: 1,9%
* Önnur: 4,5%
 |
| Tímabelti |
| Mest af fylkinu | UTC−07:00 (MST) |
| Navahóaþjóðin | UTC−07:00 (MST) |
|  • Sumartími | UTC−06:00 (MDT) |
| Póstnúmer | AZ |
| ISO 3166 kóði | US-AZ |
| Stytting | Ariz. |
| Breiddargráða | 31°20'N til 37°N |
| Lengdargráða | 109°03'V til 114°49'V |
| Vefsíða | az.gov |

**Arizona** (einnig ritað **Arisóna**) er fylki í Bandaríkjunum. Fylkið liggur að Utah í norðri, Nýju-Mexíkó í austri, Mexíkó í suðri, Kaliforníu í vestri og Nevada í norðvestri. Arizona og Colorado eru horn í horn í norðaustur frá Arizona. Flatarmál Arizona er 295.234 ferkílómetrar.

Miklagljúfursþjóðgarðurinn er í fylkinu.

## Samfélag

Um 7,4 milljón manns býr í Arizona (2023). Höfuðborg og stærsta borg fylkisins heitir Phoenix. Tucson er önnur stór borg.

Í Phoenix búa um það bil 1,6 milljón manns (2020). Í Arizona tala um 70% ensku, 20% spænsku og restin Navajo og annað.

*
*
*

## Tilvísanir

## Tenglar

* Opinber vefsíða
# Kongsberg

|  |
| --- |
| **Kongsberg** |
| Skjaldarmerki sveitarfélagsins | Staðsetning sveitarfélagsins |
| **Upplýsingar** |
| Fylki | Buskerud |
| Flatarmál  – Samtals | 137. sæti 753 km² |
| Mannfjöldi  – Samtals  – Þéttleiki | 38. sæti 27,000 0,04/km² |
| Bæjarstjóri | Vidar Lange |
| Þéttbýliskjarnar | Kongsberg |
| Póstnúmer | 3601-19 |
| Opinber vefsíða |

**Kongsberg** er sveitarfélag og borg í Buskerud-fylki í Noregi. Íbúafjöldi er um var 27.000 (2016) og flatarmál sveitarfélagsins er 792 km². Kongsberg er syðsta sveitarfélag fylksins og liggur að Þelamörku og Vestfold. Nágrannasveitarfélög þess eru Flesberg, Øvre Eiker, Hof, Skien, Siljan, Lardal, Notodden og Sauherad.

Í gegnum bæinn rennur áin Numedalslågen.

## Saga

Kongsberg var stofnað af Kristjáni IV árið 1624, en árið áður hafði fundist silfur á staðnum. Konungur kallaði til þýska námumenn og voru námur grafnar inn í bergið á svæðinu. Mikið silfur var unnið allt fram til ársins 1805, en þá var námunum lokað. Vinna í þeim hófst síðan aftur árið 1816 en lokað að alvöru árið 1957.

Í mannfjöldatalningu árið 1764 var Kongsberg annar stærsti bær Noregs, á eftir Björgvin sem þá var stærsti bærinn. Kongsberg fékk kaupstaðarréttindi árið 1802.

## Þekkt fólk frá Kongsberg

* Morten Harket, tónlistarmaður
* Stine Brun Kjeldaas, snjóbrettakona
* Christian Sinding, tónskáld

## Menning

Í Kongsberg er einkar gott skíðasvæði og Kongsberg Jazz Festival hefur verin haldin á hverju ári síðan 1964.

## Vinabæir

Vinabæir Kongsberg eru:

* Køge, Danmörku
* Kristianstad, Svíþjóð
* Esbo, Finnlandi
* Skagafjörður, Íslandi
* Gouda, Hollandi
* Redwing í Minnesóta, BNA
* Chitose, Japan

## Tengill

* Opinberg vefsíða Kongsberg

 Snið:Stubbur/Noregur
# Járnbrautarteinar

Járnbrautarteinar
**Járnbrautarteinar** eru sérstakur vegur sem lest fer eftir. Teinar eru einnig slangur/samheiti fyrir spangir (til tannréttingar).

  *Þessi grein er stubbur. Þú getur hjálpað til með því að bæta við greinina.*
# Huangshan-fjallgarðurinn

Sólarupprás í **Gulufjöllum** í Anhui héraði í Kína.
**Huangshan-fjallgarðurinn** („Gulufjöll“) (kínverska: 黄山) eru í suðurhluta Anhui-héraðs í Alþýðulýðveldinu Kína. Fjallgarðurinn nær yfir 154 ferkílómetra svæði og eru 72 tindar hans sumir meira en 1.000 metra háair. Í skýjuðu veðri eru tindarnir umluktir leyndardómsfullri skýjaþoku en þegar sólin skín birtist fjallgarðurinn í allri sinni dýrð. Árið 1990 voru Gulafjöll sett á Heimsminjaskrá UNESCO

Fjöllin mynduðust á miðlífsöld fyrir um 100 milljónum ára þegar fornt haf hvarf vegna hækkunar lands. Síðar, á Kvartertímabilinu, mótaðist landslagið af áhrifum jökla.

Fjallgarðurinn í Huangshan hefur marga tinda. Þrír þekktustu tindarnir heita Lianhua Feng („Lotus Tindur“) sem er 1.864 metrar hár, Guang Ming Ding („Bjarti tindur“) 1.860 metrar, og og Tiandu Feng („Tindur Himinskauts“) sem er 1.829 metrar.

Huangshan-fjallgarðurinn varð fyrirmynd hinum *fljótandi Hallelújafjöllum* í kvikmyndinni Avatar sem gerð var árið 2009. Í vísindaskáldskapnum voru Hallelújafjöll í Pandoru, lífvænlegs tungls gasplánetu í Alpha Century stjörnukerfinu.

## Myndir

* Ferðamenn gagna tröppur í Gulufjöllum
* Gulufjöll í skýjaþoku
* Níu dreka foss í Gulufjöllum
* Gulufjöll umlukin leyndardómsfullri skýjaþoku

## Heimildir

* Fyrirmynd greinarinnar var „*Huangshan*“ á ensku útgáfu Wikipedia. Sótt 17. janúar 2021.
# Vetrarólympíuleikarnir 1956

Parakeppni í listdansi á skautum á Vetrarólympíuleikunum 1956
**Vetrarólympíuleikarnir 1956** voru vetrarólympíuleikar sem haldnir voru í Cortina d'Ampezzo á Ítalíu frá 26. janúar til 5. febrúar árið 1956. Cortina, sem er í Dólómítunum í Ítölsku Ölpunum, átti upphaflega að halda leikana 1944 sem var hætt við vegna heimsstyrjaldarinnar.

Alls tóku 32 lönd þátt í leikunum. Sovétríkin voru sigursælust með sjö gullverðlaun en þetta voru aðrir ólympíuleikarnir sem þau tóku þátt í og fyrstu vetrarólympíuleikarnir. Keppt var í átta greinum: bobbsleðabruni, íshokkíi, listdansi á skautum, skautahlaupi, alpagreinum, skíðagöngu, norrænni tvíþraut og skíðastökki. Þetta var í síðasta sinn sem keppt var í listdansi á skautum utandyra á vetrarólympíuleikum.
# Peningar

Peningaseðlar.
**Peningar** eða **fé** er í hagfræði sérhver vara eða hlutur, sem hægt er að nota sem greiðslu eða skiptimynt og til varðveislu eða mælingar verðmæta. Í sumum tilfellum er þess einnig krafist að peningar geri kleift að fresta afhendingu „raunverulegra“ verðmæta. Í daglegu tali eru peningar samnefnari við opinbera gjaldmiðla tiltekinna ríkja.

Mikilvægi peninga felst í því að þeir gera vöruskipti óþörf en vöruskipti eru oft óhagkvæm þar sem þau byggjast á því að báðir aðilar viðskipta hafi vöru sem gagnaðilinn hafi áhuga á. Með peningum er málið einfaldað þar sem hægt er að afhenda einum aðila vöru í skiptum fyrir peninga og greiða svo öðrum aðila fyrir þá vöru sem óskað er eftir.

Peningaseðlar og greiðslukort eru mikið notuð við verslun með smávöru. Algengt er orðið að millifæra peninga rafrænt í heimabönkum. Ávísanir (tékkar) og gíróseðlar voru mjög mikið notaðir á Íslandi fyrir tíma greiðslukortanna.

## Tengt efni

* Bankareikningur
* Gjaldmiðill
* Peningaþvætti
* Skattur

  *Þessi hagfræðigrein er stubbur. Þú getur hjálpað til með því að bæta við greinina.*
# Lífsvæði

Mýri í Norður-Þýskalandi þar sem sjást plönturnar *Stratiotes aloides*, *Schoenoplectus lacustris* og *Alisma plantago-aquatica*.
**Lífsvæði** er einsleitt náttúrulegt umhverfi sem hýsir tiltekna samsetningu dýra og jurta. Ólíkt búsvæði sem vísar til umhverfis tiltekins stofns lífvera af einni tegund, lýsir lífsvæði umhverfi heils líffélags, það er allra þeirra lífvera sem lifa á sama svæði. Dæmi um lífsvæði er mýri, hálendi eða tjörn.

  *Þessi líffræðigrein er stubbur. Þú getur hjálpað til með því að bæta við greinina.*
# Mól

| mól |
| --- |
| Einingakerfi | SI |
| Mælir | fjölda af efni |
| Merki | mol |

**Mól** er grunnmælieining SI-kerfisins fyrir efnismagn ("fjöldi af efni"), táknuð með **mol**. Eitt mól er skilgreint sem nákvæmlega 6,022 140 76×1023 einingar, t.d., atóma, sameinda, jóna eða rafeinda.

Núverandi skilgreining var tekin upp í nóvember 2018, leysir af eldri skilgreiningu (ekki sú fyrstu) en samkvæmt þeirri er mól fjöldi agna sem samsvarar fjölda frumeinda í 12 grömmum af kolefnissamsætunni 12C. Þessi fjöldi er kenndur við ítalska vísindamanninn Amadeo Avogadro og nefnist Avogadrosartala (stundum einnig *tala Loschmidts*).

SI margfeldi: mól (*mol*)| Undirmargfeldi |  | Margfeldi |
| --- | --- | --- |
| Gildi | Tákn | Nafn |  | Gildi | Tákn | Nafn |
| 10–1 mol | dmol | desimól |  | 101 mol | damol | dekamól |
| 10–2 mol | cmol | sentimól | 102 mol | hmol | hektómól |
| 10–3 mol | **mmol** | **millimól** | 103 mol | **kmol** | **kílómól** |
| 10–6 mol | **μmol** | **míkrómól** | 106 mol | Mmol | megamól |
| 10–9 mol | **nmol** | **nanómól** | 109 mol | Gmol | gigamól |
| 10–12 mol | **pmol** | **píkómól** | 1012 mol | Tmol | teramól |
| 10–15 mol | fmol | femtómól | 1015 mol | Pmol | petamól |
| 10–18 mol | amol | attómól | 1018 mol | Emol | examól |
| 10–21 mol | zmol | zeptómól | 1021 mol | Zmol | zettamól |
| 10–24 mol | ymol | yoktómól | 1024 mol | Ymol | yottamól |
| 10–27 mol | rmol | rontómól | 1027 mol | Rmol | ronnamól |
| 10–30 mol | qmol | qúektómól | 1030 mol | Qmol | qúettamól |
| Algengar einingar eru **feitletraðar**. |

## Deilur vegna mólsins

Lengi vel voru eðlisfræðingar og efnafræðingar ósammála um hvernig bæri að skilgreina mól. Samtök eðlisfræðinga skilgreindu mól sem þann fjölda súrefnisatóma sem höfðu massann 16 g í gasi af 16O, en samtök efnafræðinga skilgreindu mól sem þann fjölda súrefnisatóma sem hefði massann 16 g í náttúrulegu súrefni. Þar sem súrefni kemur fyrir á jörðinni sem fleiri en ein samsæta var nokkur munur á þessum skilgreiningum. Þar að auki breytist samsætuhlutfall súrefnis í náttúrulegu súrefni með tímanum sem gerir það að verkum að skilgreining út frá náttúrulegu súrefni verður háð ákveðnum tímapunkti. Sá ágreiningur hefur nú verið lagður til hliðar og báðar fylkingarnar styðjast við SI-skilgreiningu.

## Alþjóðlegi móldagurinn

Alþjóðlegi móldagurinn er 23. október. Bandarísku mólsamtökin (á ensku: *National Mole Day Foundation*) halda ráðstefnu ár hvert þann 23. október kl. 06:02 (e.h.) til að fagna skilgreiningu mólsins. 1 mól er u.þ.b. 6,02×1023 einingar og því var ákveðið að halda ráðstefnuna kl. 6:02 (e.h.) þann 23. október (10/23 skv. bandarískri ritvenju).

## Tenglar

Heimasíða bandarísku mólsamtakanna (*National Mole Day Foundation*)
# Jökull

**Jökull** er massi íss sem ekki nær að bráðna milli árstíða og er nógu þykkur til að skríða undan eigin þunga. Ís sem ekki skríður kallast snjófyrningar. Jöklar eru stærstu forðabúr jarðarinnar af ferskvatni. Þótt jökulís sé fast og hart efni við fyrstu sýn verður hann í raun seigfljótandi þegar hann nær ákveðinni þykkt og magni og tekur að skríða undan halla líkt og þykkur grautur. Þannig síga jökultungur í hægfara straumi niður fjallshlíðar eða út frá stórum jökulhvelum og mynda skriðjökla. Stærsti jökull jarðar er á Suðurskautslandinu. Jöklar fyrirfinnast í öllum heimsálfunum. Jöklafræði nefnist sú fræðigrein sem rannsakar sérstaklega jökla.

Jökull í Los Glaciares-þjóðgarðinum í ArgentínuJöklar flokkast annars vegar til þíðjökla, sem ísinn er nálægt frostmarki vatns, eða gaddjökla, þar sem hitastig íssins er ætíð neðan frostmarks vatns.

Hér er listi yfir jöklategundir:

* Daljöklar
* Falljöklar
* Fjallsrótarjöklar
* Grjótjöklar
* Hengijöklar
* Hveljöklar
* Hvílftarjöklar
* Meginlandsjöklar (einnig kallaðar jökulbreiður)
* Sjávarfallajöklar
* Skriðjöklar kallast þeir hlutar jökuls, sem renna hægt (þ.e. *skríða*) út frá meginjöklinum.
* Urðarkápujöklar

## Jöklar á Íslandi

Schlatenkees, skriðjökull í Austurrísku Ölpun
Nafngreindir jöklar á Íslandi:

* Drangajökull
* Eiríksjökull
* Eyjafjallajökull
* Hofsjökull
* Jöklar á Tröllaskaga
* Langjökull
* Mýrdalsjökull
* Okjökull (horfinn)
* Snæfellsjökull
* Tindfjallajökull
* Torfajökull
* Tungnafellsjökull
* Vatnajökull
* Þórisjökull

## Tenglar

\*Glacial structures - photo atlas Geymt 6 október 2012 í Wayback Machine

* „Hvað eru margir jöklar á Íslandi?“. *Vísindavefurinn*.
* „Hvernig má flokka jökla?“. *Vísindavefurinn*.

  *Þessi landafræðigrein er stubbur. Þú getur hjálpað til með því að bæta við greinina.*